Hemmeligheden bag den ENESTÅENDE gode oplevelse, man får hos Emil Glassbourg, er husets supergode beliggenhed - og Emil selv. Aldrig har vi oplevet at blive modtaget og serviceret af en mere nærværende, hjælpsom og grundlæggende rar vært. Emil er ikke bare ekstremt præcis og hurtigt responderende i sin kommunikation om alle de praktiske detaljer forbindelse med opholdet, han er også en skatkiste af information og tips om restauranter, sights, begivenheder, kvarterer, museer o.s.v. i Toronto og omegn.

Huset ligger fantastisk - på en meget fredelig sidevej mellem King St og den ekstremt dynamiske, charmerende og hippe Queen St. I gåafstand fra det meste, hvis man har fødderne skruet rigtigt på. Og ellers er det bare at springe på en sporvogn.

Værelset er ikke prangende, men 100 procent fint, rent og ordentligt med de vigtigste fornødenheder (køleskab) og et glimrende lille separat badeværelse. Clouet er dog den hyggelige grønne gårdhave, som skaber en lille oase om sommeren.

Vi boede tre nætter hos Emil - far og 17-årig datter. Vi havde en unikt god oplevelse og vil uden forbehold anbefale stedet og værten til enhver, der har lyst at møde mennesker, når de rejser.